लेफ्टिनेंट-जनरल हूडा के इस बयान में साफगोई और सचाई है। आंतरिक संघर्षों में जनता के समर्थन के बगैर कोई फौज जीत नहीं सकती। फौज गोपनीय सूचनाओं और स्थानीय सहयोग के लिए जनता पर निर्भर करती है। अगर लोग फौज की जगह लड़ाकों के साथ सहयोग करने लगें और फौजी कार्रवाइयों में बाधा डालने लगें तो किसी भी फौज के लिए देर तक लड़ना संभव नहीं है। अफगानिस्तान और इराक में दुनिया की ताकतवर फौजों के साथ ऐसा होते देखा गया है। जमीन पर जीतने की पहले किसी भी फौज को वृत्तान्त की लड़ाई जीतनी होती है।